**ԱՄՓՈՓԱԹԵՐԹ**

**«Սևանի ջրավազանային կառավարման տարածքի 2022-2027 թվականների կառավարման պլանը հաստատելու մասին» Հայաստանի Հանրապետության կառավարության որոշման ընդունման վերաբերյալ**

|  |  |
| --- | --- |
| 1. **ՎԱՐՉԱՊԵՏԻ ԱՇԽԱՏԱԿԱԶՄԻ ՏԵՍՉԱԿԱՆ ՄԱՐՄԻՆՆԵՐԻ ԱՇԽԱՏԱՆՔՆԵՐԻ ՀԱՄԱԿԱՐԳՄԱՆ ԳՐԱՍԵՆՅԱԿ** | **01.09.2022թ.** |
| **N02/12.2/28759** |
| Քննության առնելով Նախագիծը՝ հայտնում եմ հետևյալը.  Նախագծի հավելվածի մի շարք հատվածներում օգտագործվում են «վերահսկել», «վերահսկողություն» եզրերը/բառերը, կամ դրանց տարբեր հոլովաձևերը, մինչդեռ «Բնապահպանական վերահսկողության մասին» մասին» օրենքի 22-րդ հոդվածի 1-ին մասի 2-րդ կետի համաձայն՝ շրջակա միջավայրի, մասնավորապես՝ ջրային ռեսուրսների օգտագործման և պահպանության ոլորտում վերահսկողությունը իրականացնում է բնապահպանության ոլորտում վերահսկողություն իրականացնող տեսչական մարմինը (այսուհետ՝ Տեսչական մարմին), որին վերապահված գործառույթները ենթադրում են ոչ միայն խախտումների հայտնաբերում, այլ նաև հայտնաբերած խախտումների մասով պատասխանատվության միջոցների կիրառում:  Վերոհիշյալ եզրերի օգտագործման դեպքերին անդրադառնում եմ առանձին կետերով.   1. Նախագծի հավելվածի 12-րդ գլխի 55-րդ աղյուսակի 1-4-րդ, 6-րդ, 7-րդ, 9-րդ, 11-13-րդ և 17-րդ կետերի և 56-րդ աղյուսակի 5-րդ կետի «Բնապահպանական նպատակը» սյունակում նշված է, որ այդ կետերի «Ռիսկային մակերևութային ջրային մարմինը և դրա երկարությունը» սյունակով սահմանված գետերի մասով ծրագրվում է պահպանել էկոլոգիական թողքը և վերահսկել ոռոգման նպատակով ջրառը։ Իր հերթին, Նախագծի հավելվածի 12-րդ գլխի 55-րդ և 56-րդ աղյուսակները վերաբերում են ստորերկրյա ջրերի **մոնիթորինգի** գործընթացին, իսկ կառավարման պլանը ըստ իր բնույթի չի նախատեսում Տեսչական մարմնի կողմից իրականացվող որևէ գործողությունները:   Հաշվի առնելով վերոգրյալը՝ առաջարկում եմ Նախագծի հավելվածի 12-րդ գլխի 61-րդ կետի 55-րդ աղյուսակի 1-4-րդ, 6-րդ, 7-րդ, 9-րդ, 11-13-րդ և 17-րդ կետերում և 56-րդ աղյուսակի 5-դ կետում «պահպանել էկոլոգիական թողքը և վերահսկել ոռոգման նպատակով ջրառը» բառերը փոխարինել «կառավարել էկոլոգիական թողքն (ըստ ամիսների) ու ոռոգման նպատակով իրականացվող ջրառը»   1. Նախագծի հավելվածի 14-րդ գլխի 75-րդ կետի 6-րդ ենթակետում նկարագրվում է փաստացի ջրօգտագործման ավտոմատ, կենտրոնացված, առցանց վերահսկման համակարգը («SCADA» համակարգ)՝ որի միջոցով նախատեսվում է ապահովել ջրաչափերի ցուցմունքները առցանց հավաքագրելու և պահպանելու գործընթացը:   Նշվածի մասով հայտնում եմ, որ «SCADA» հապավումը անգլերենից բացվում է որպես Supervisory **Control** And Data Acquisition: Միաժամանակ, համացանցում կատարված նախնական որոնումը ցույց է տալիս, որ նշված համակարգի անվանումը ռուսերենով թարգմանվում է որպես Диспетчерское **управление** и сбор данных: Իր հերթին, համակարգի գործունեությունը նկարագրող մի շարք հոդվածներում օգտագործվում են management, управление (կառավարում) բառերը, իսկ надзор, inspection (վերահսկողություն) բառերը չեն հանդիպում:  Հաշվի առնելով վերոգրյալը՝ առաջարկում եմ Նախագծի հավելվածում հանդիպող «SCADA» համակարգի հայերեն բոլոր անվանումների մեջ «վերահսկման» բառը փոխարինել «կառավարման» բառով:   1. Նախագծի հավելվածի 14-րդ գլխի 75-րդ կետի 13-րդ ենթակետում բերվում են «վերահսկողական մոնիթորինգ» և «վերահսկողական դիտակետեր» հասկացությունները: Դիտարկվող ենթակետում նկարագրվող գործընթացները վկայում են այն մասին, որ վերահսկողական մոնիթորինգը և վերահսկողական դիտակետերը ծառայելու են Սևանա լճի ջրի որակի մասով քանակական ցուցանիշներ հավաքագրելու համար և դրանք անմիջականորեն չեն առնչվելու առանձին տնտեսավարողների գործունեության արդյունքում առաջացող խնդիրների բացահայտման և արձանագրման հետ:   Հաշվի առնելով վերոգրյալը՝ առաջարկում եմ Նախագծի հավելվածի 14-րդ գլխի 75-րդ կետի 13-րդ ենթակետում «վերահսկողական մոնիթորինգ» բառը փոխարինել  «հսկման մոնիթորինգ» բառերով, իսկ «վերահսկողական դիտակետեր» բառերը փոխարինել «հսկման դիտակետեր» բառերով: | **Ընդունվել է**  Կատարվել են համապատասխան փոփոխություններ  **Ընդունվել է**  Կատարվել են համապատասխան փոփոխություններ  **Ընդունվել է**  Կատարվել են համապատասխան փոփոխություններ։ «Վերահսկողական մոնիթորինգ» և «վերահսկողական դիտակետեր» բառերը փոխարինվել են «հսկողական մոնիթորինգ» և «հսկողական դիտակետեր» բառերով։ |
| 1. **ՎԱՐՉԱՊԵՏԻ ԱՇԽԱՏԱԿԱԶՄԻ ՏԱՐԱԾՔԱՅԻՆ ԶԱՐԳԱՑՄԱՆ ԵՎ ՇՐՋԱԿԱ ՄԻՋԱՎԱՅՐԻ ՀԱՐՑԵՐԻ ՎԱՐՉՈՒԹՅՈՒՆ** | **01.09.2022թ.** |
| **N02/12.2/28759** |
| «Սևանի ջրավազանային կառավարման տարածքի 2022-2027 թվականների կառավարման պլանը հաստատելու մասին» ՀՀ կառավարության որոշման նախագծիվերաբերյալ առկա են հետևյալ նկատառումները.  Նախագծով հաստատվող հավելվածի՝   * 14-րդ կետում նշված է, որ Հայաստանի գետավազանների ջրային հաշվեկշիռը վերընթաց գոտիներում հաշվարկված է մի քանի ուսումնասիրությունների շրջանակներում՝ Հայկական Հիդրոօդերևութաբանության կենտրոնի (1990թ.) աշխատանքների արդյունքների և Բ. Մնացականյանի կողմից հաշվարկված (2005թ.) ջրային հաշվեկշիռների հիման վրա, 56-րդ կետում նշված է, որ ստորերկրյա ջրերի մոնիթորինգի 2015-2018 թվականների արդյունքների համաձայն՝ քանակական տատանումները մոտ են բնականին, և ներկայումս մարդածին ճնշումների ազդեցությունը ստորերկրյա ջրերի քանակի վրա նշանակալի չէ, աղյուսակ 61-ում նշված են ՋԿ տարածքում (Վեոլիա ջուր ՓԲԸ-ի սպասարկման տարածք) տարեկան շահագործման և պահպանման ծախսերը ջրամատակարարման և ջրահեռացման ոլորտում 2013-2015 թվականների համար:   Առաջարկում ենք պարզաբանել կառավարման պլանում հին տվյալների վրա հիմնվելու նպատակահարմարության հարցը:   * 28-րդ կետում նշված է, որ ձկնաբուծության գնահատման համար տվյալների բացերն են՝ ձկնաբուծության վերաբերյալ տվյալների անորոշությունը, ձկնաբուծության նպատակով փաստացի ջրառը, ձկնաբուծարաններից արտանետված ֆոսֆորի քանակը, ձկնաբուծարանների ազդեցությունը Սևանա լճի որակի վրա։   Կարծում ենք նպատակահարմար է միջոցառումների ցանկում նախատեսել համապատասխան միջոցառում վերը նշված բացերը լրացնելու նպատակով:   * 30-րդ կետում նշված է, որ հանքերի ցրված ջրերը, որոնք պարունակում են ծանր մետաղներ, ազդեցություն են թողնում Սոթք, ապա Մասրիկ գետերի ջրերի որակի վրա:   Կարծում ենք նպատակահարմար է միջոցառումների ցանկում նախատեսել համապատասխան միջոցառում վերը նշված գետերի աղտուտումը կանխելու նատակով:   * 40-րդ կետի 1-ին ենթակետում նկարագրված են Սևան Ազգային պարկի խնդիրները, որոնք վերաբերվում են անտառային լանդշաֆտների դեգրադացիային, «Սևան» ազգային պարկի շրջանակներում տուրիզմի և ռեկրեացիայի ոչ կայուն զարգացմանը, ձկների և խեցգետինների որսի, անտառների պահպանման, անասունների ՀՀ Կարմիր գրքում գրանցված բուսատեսակներով տարածքներում արածեցման, արոտավայրերի և խոտհարքների գերծանրաբեռնվածության ռեժիմների խախտմանը և այլ խնդիրների:   Առաջարկում ենք նշված խնդիրների լուծման նպատակով ևս միջոցառումներ նախատեսել միջոցառումների ցանկում:   * 51-րդ կետում նշված է, որ մակերևութային ջրի որակի մոնիթորինգն իրականացնում է Շրջակա միջավայրի նախարարության «Հիդրոօդերևութաբանության և մոնիթորինգի կենտրոն» ՊՈԱԿ-ը: Սակայն, ներկայումս հիդրոկենսաբանական մոնիթորինգը կանոնավոր կերպով չի իրականացվում:   Առաջարկում ենք կառավարման պլանում ներկայացնել որևէ կարգավորում նշված հարցի ուղղությամբ:   * 56-րդ կետում նշված է, որ քիմիական և քանակական մոնիթորինգի տվյալների համաձայն` քիմիական և քանակական կարգավիճակի հուսալի գնահատումների համադրման կառուցվածքային մեթոդները դեռ պետք է մշակվեն: Սակայն, նշված չէ որևէ ժամկետ կամ պատասխանատու կատարող:   Առաջարկում ենք կատարել համապատասխան լրացում:   * 56-րդ կետի 2-րդ ենթակետում նշված է, որ ջրի որակի և մոնիթորինգի հաճախականության վերաբերյալ գոյություն ունեցող տվյալները բավարար չեն Սևանի ՋԿՏ-ում ՍՋՄ-ի քիմիական կարգավիճակի գնահատման համար: Անհրաժեշտ են ստորերկրյա ջրերի վերաբերյալ լրացուցիչ տվյալներ: Սակայն նշված չէ որևէ ժամկետ կամ պատասխանատու կատարող:   Առաջարկում ենք կատարել համապատասխան լրացում:   * 60-րդ կետի 1-ին ենթակետում նշված է, որ անհրաժեշտ են լրացուցիչ ուսումնասիրություններ ճնշումների հետազոտման և ջրային մարմնի էկոլոգիական կարգավիճակի գնահատման համար, լրացուցիչ կենսաբանական և քիմիական հետազոտություններ և ճնշում-ազդեցություն վերլուծություն` ջրային մարմնի կարգավիճակի պարզաբանման համար: Սակայն, նշված չէ որևէ ժամկետ կամ պատասխանատու կատարող:   Առաջարկում ենք կատարել համապատասխան լրացում:   * Աղյուսակ 55-ի 2-րդ, 3-րդ և 4-րդ կետերի 3-րդ սյունակներում նշված է, որ ջրի կարգավիճակը միջինից անբավարար է:   Կարծում ենք նշված ձևակերպումը խմբագրման կարիք ունի:   * Աղյուսակ 55-ի 10-րդ, 14-րդ, 16-րդ և 18-րդ կետերի 3-րդ սյունակում նշված է, որ ջրի էկոլոգիական վիճակը միջին է, սակայն 4-րդ սյունակում նշվում է միայն քիմիական վիճակի բարելավման վերաբերյալ:   Առաջարկում ենք նշված կետերը լրամշակել:   * 71-րդ կետում նշված է, որ ջրային ծառայությունները ընդհանուր (տնտեսական) հետաքրքրություն ներկայացնող ծառայություններ են:   Կարծում ենք նշված ձևակերպումը խմբագրման կարիք ունի:   * Առաջարկում ենք աղյուսակ 58-ի 1-ին, 2-րդ 3-րդ, 5-րդ 6-րդ, 7-րդ, 8-րդ և 9-րդ կետերում նշված բնապահպանական նպատակների համար միջոցառումների ցանկում նախատեսել համապատասխան միջոցառումներ: * Կարծում ենք նպատակահարմար է Աղյուսակ 87-ի 9-րդ կետով սահմանված միջոցառումը և նմանատիպ այլ, իրենից մի քանի միջոցառում ենթադրող՝ կետերը բաժանել ենթաբաղադրիչների, նշել իրատեսական ժամկետներ, հստակ ֆինանսավորման աղբյուր և պատասխանատու կատարողներ: | **Պարզաբանում**  Սևանի ջրավազանային կառավարման պլանի մշակումն իրականացվել է 2018-2020թթ ժամանակահատվածում, ուստի պլանում ներառված որոշ տվյալներ ամփոփված են այդ ժամանակահատվածում առկա փաստացի տվյալների համաձայն։  **Չի ընդունվել**  Միջոցառումների ծրագրում նախատեսված է «Սոթքի հանքավայրի հանքարդյունաբերական թափոնների տարածքի վերականգնման ֆինանսական ծախսերի գնահատում» միջոցառումը (Աղյուսակ 87)  **Չի ընդունվել**  Սևանի ջրավազանային կառավարման պլանով հակիրճ նկարագրված են Սևան ազգային պարկի հիմնական խնդիրները՝ որպես բնության հատուկ պահպանվող տարածք։ «Սևանա լճի շրջակա միջավայրի պահպանություն» (EU4Sevan) ծրագրի շրջանակներում 2022 թվականի հունիս ամսին մեկնարկել է Սևանի ազգային պարկի նոր պլանի մշակման աշխատանքները, որի շրջանակներում մանրամասն վերլուծվելու են առկա խնդիրը և մշակվելու միջոցառումների ծրագիր։  **Չի ընդունվել**  Աղյուսակ 87-ի 14-րդ կետը լրամշակվել(նշվել է «Մակերևութային ջրերի մոնիթորինգի բարելավում»), քանի որ 75-րդ կետի միջոցառումների ծրագրի գլխի 13-րդ կետում և 76-րդ կետի 14-րդ ենթակետում կատարված վերլուծությունները վերաբերում են և՛ քանական և՛ հիդրոկենսաբանական մոնիթորինգի բարելավմանը։  **Ընդունվել է**  56-րդ կետը լրացվել է նոր նախադասությամբ «Մեթոդների մշակման աշխատանքներն իրականացվելու են պլանավորման 6 ամյա ցիկի ընթացքում շրջակա միջավայրի նախարարության կողմից՝ համագործակցելով միջազգային համապատասխան փորձ ունեցող կազմակերպությունների հետ»  **Չի ընդունվել**  Սևանի ջրավազանային կառավարման պլանի 75-րդ կետի 13-րդ ենթակետի «ա)» պարբերությունում, 76-րդ կետի 14-րդ ենթակետում և 87-րդ աղյուսակի 15-րդ կետում նշված է ստորերկրյա ջրային ռեսուրսների մոնիթորինգի բարելավման միջոցառումը և նկարագրված է միջոցառման իրականացման համար անհրաժեշտ գործողությունները։ Նշված միջոցառման իրականացման արդյունքում և արդականացված մոնիթորինգի միջոցով հավաքագրված տվյալների առկայության դեպքում կլրացվի ստորերկրյա ջրային մարմինների կարգավիճակի լիարժեք գնահատման համար անհրաժեշտ տվյալները։  **Ընդունվել է**  60-րդ կետը նշված մասը վերաբերում է պլանավորման հաջորդ ցիկլին։ Տեքստում կատարվել են ճշգրտումներ։  **Ընդունվել է**  Աղյուսակ 55-ի նշված կետերում ճշգրտվել է ջրի կարգավիճակը՝ նշելով մեկ կարգավիճակ։ Նույն աղյուսակի դիտողության մեջ նշված կետերի «Բնապահպանական նպատակներ» մասում նշվել է նաև հիդրոկենսաբանական կարգավիճակի բարելավումը։  **Ընդունվել է**  71-րդ կետի նշված մասը հեռացվել է նախագծից։  **Չի ընդունվել**  Առաջարկված նոր միջոցառումները կքննարկվեն Սևանի ջրավազանային կառավարման պլանի վերանայման գործընթացում և կներառվեն պլանի վերանայված տարբերակում։  **Ընդունվել է**  Աղյուսակ 87-ում ներառված միջոցառումները բաժանել ենթաբաղադրիչների, նշվել են ժամկետներ, ֆինանսավորման աղբյուր և պատասխանատու կատարողներ։ |